SAT โตแกร่ง!..ลุยปีหน้าโตต่อ
แม้ว่าช่วงต้นปี SAT จะได้รับผลกระทบการลดลงของยอดขายราว 8% จากงวดเดียวกันของปีก่อน หลังจากนั้นเริ่มดีขึ้นอย่างต่อเนื่องจากอุตสาหกรรมยานยนต์ที่เติบโตโดดเด่น ซึ่งสะท้อนจากยอดผลิตรถยนต์ 10 เดือนแรก เติบโตสูงถึง 9.8% จากงวดเดียวกันของปีก่อน แตะ 1.80 ล้านคัน
22 ธ.ค. 2561

คุณค่าบริษัท
แม้ว่าช่วงต้นปี บริษัท สมบูรณ์ แอ๊ดวานซ์ เทคโนโลยี จำกัด (มหาชน) หรือ SAT จะได้รับผลกระทบการลดลงของยอดขายราว 8% จากงวดเดียวกันของปีก่อน หลังจากนั้นเริ่มดีขึ้นอย่างต่อเนื่องจากอุตสาหกรรมยานยนต์ที่เติบโตโดดเด่น ซึ่งสะท้อนจากยอดผลิตรถยนต์ 10 เดือนแรก เติบโตสูงถึง 9.8% จากงวดเดียวกันของปีก่อน แตะ 1.80 ล้านคัน
บวกกับบริษัทมียอดคำสั่งซื้อใหม่ไม่ว่าจะเป็นจาก GKN และการส่งออกเพลาข้างสำหรับรถบรรทุกขนาดใหญ่ไปยังอินโดนีเซีย ซึ่งปัจจุบันบริษัทเริ่มทยอยรับรู้ไปแล้ว
ขณะที่อัตราการทำกำไรขั้นต้นกลับเป็นไปในทิศทางตรงกันข้าม โดยปรับเพิ่มขึ้นมาจาก 9 เดือน ปี 2560 ที่ 16.0% มาอยู่ที่ 18.0% ใน 9 เดือน ปี 2561 เนื่องมาจากธุรกิจสปริงมี GPM ที่ต่ำกว่าค่าเฉลี่ยปกติ ทั้งนี้ เมื่อนับรวมผลกระทบทั้งสองและบวกกับค่าใช้จ่ายทางการเงินที่ลดลงหลังบริษัทมีการจ่ายชำระเงินกู้ยืมจากธนาคาร กำไรปกติ 9 เดือน ปี 2561 มาอยู่ที่ 660.86 ล้านบาท จากงวดเดียวกันของปีก่อน 530.68 ล้านบาท
ขณะที่กำไรปกติไตรมาส 4/2561 คาดว่าจะอยู่ที่ 222 ล้านบาท เติบโตจากงวดเดียวกันของปีก่อน คาดยังโตเด่นตามอุตสาหกรรมยานยนต์ โดยล่าสุดเตรียมรับรู้รายได้การส่งออกเพลาข้างไปสหรัฐฯ มูลค่ารวม 300 ล้านบาท ที่จะเริ่มทยอยรับรู้ตั้งแต่ไตรมาส 4/2561 เป็นต้นไป และคาดช่วยผลักดันกำไรปกติทั้งปี 2561 คาดเติบโตแตะ 878 ล้านบาท หรือราว 31.1% จากงวดเดียวกันของปีก่อน
ส่วนรายได้ปี 2562 ทางผู้บริหาร SAT ประเมินแนวโน้มคาดยังเติบโตได้ต่อจากปี 2561 ภายใต้สมมติฐานยอดผลิตรถยนต์รวมของอุตสาหกรรมยานยนต์คาดอยู่ที่ 2.2 ล้านคัน ซึ่งเพิ่มขึ้นจากปีนี้ที่คาดไว้ 2.1 ล้านคัน บวกกับรับรู้ยอดคำสั่งซื้อเพิ่มขึ้นจากลูกค้าใหม่ที่เข้ามาเมื่อปีที่แล้ว ทั้งจาก GKN ที่คาดมียอดคำสั่งซื้อเพิ่มขึ้นเป็น 400 ล้านบาท (จาก 300 ล้านบาท), การส่งออกเพลาข้างสำหรับรถบรรทุกขนาดใหญ่ในอินโดนีเซียคาดเพิ่มเป็น 90-100 ล้านบาท (จาก 70 ล้านบาท) และเครื่องจักรกลทางการเกษตร (คูโบต้า) ที่คาดปรับเพิ่มยอดคำสั่งซื้อเป็น 78,000 คัน (จาก 75,000 คัน)
นอกเหนือจากการส่งออกเพลาข้างไปสหรัฐฯ เต็มปี และเมื่อรวมกับ GPM ที่คาดยังเพิ่มขึ้นและการบริหารต้นทุนค่าใช้จ่ายที่มีประสิทธิภาพ ส่งผลทำให้กำไรปกติปี 2562 คาดโตต่ออีก 10.1% จากงวดเดียวกันของปีก่อน เป็น 967 ล้านบาท
ท่ามกลางผลดำเนินงานปี 2562 คาดเติบโตดีต่อจากปี 2561 หลังได้แรงหนุนจากอุตสาหกรรมยานยนต์ที่สดใส บวกกับรับรู้ยอดคำสั่งซื้อใหม่ที่เพิ่มขึ้น ขณะที่ความกังวลสงครามการค้าจีน-สหรัฐฯ คาดกระทบจำกัด
ผลดังกล่าวทำให้ บล.ฟิลลิป มีมุมมองบวกต่อ SAT และเลือกเป็น Top Pick ของกลุ่มยานยนต์ โดยประเมินราคาพื้นฐานปี 2562 ที่ 27.50 บาท อิง P/E 12 เท่า แนะนำ “ซื้อ”
…
ผู้ถือหุ้นรายใหญ่
รายชื่อกรรมการ